
RADVILIŠKIO RAJONO SAVIVALDYBĖS TARYBA 

SPRENDIMAS
DĖL VALSTYBINĖS ŽEMĖS NUOMOS SUTARČIŲ NUTRAUKIMO 

2025 m.                    d. Nr. T-
Radviliškis


Vadovaudamasi Lietuvos Respublikos civilinio kodekso 6.562 straipsnio 5 dalimi, 6.565 straipsnio 1 dalimi, Lietuvos Respublikos vietos savivaldos įstatymo 7 straipsnio 9 punktu ir 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu ir Kitos paskirties valstybinės žemės sklypų pardavimo ir nuomos taisyklėmis, patvirtintomis Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“, atsižvelgdama į 2025 m. vasario 27 d.  pirkimo–pardavimo sutartį Nr. 570 ir 2025 m. kovo 3 d.  pirkimo–pardavimo sutartį Nr. MK-2437, į akcinės bendrovės Lietuvos pašto 2025 m. kovo 26 d. prašymą Nr. SD-2025/1330 (registracijos DVS „Kontora“ Nr. G-2165 (8.32), Radviliškio rajono savivaldybės taryba nusprendžia:
. Nutraukti valstybinės žemės nuomos sutartis:
. 2008 m. gegužės 20 d. valstybinės žemės nuomos sutartį Nr. N71/08-0031, sudarytą su akcine bendrove Lietuvos paštu 0,0471 ha valstybinės žemės sklype (kadastro Nr. 7170/0001:417, unikalus Nr. 4400-1567-5431), esančiame Radviliškio r. sav., Šeduvoje, Laisvės a. 10;
. 2023 m. rugpjūčio 30 d. valstybinės žemės nuomos sutartį Nr. 30SŽN-181-(14.30.55.), sudarytą su (duomenys neskelbtini) 0,1009 ha valstybinės žemės sklype (kadastro Nr. 7170/0001:436, unikalus Nr. 4400-5869-3886), esančiame Radviliškio r. sav., Šeduvoje, Vytauto g. 36.
. Pavesti Radviliškio rajono savivaldybės administracijai kreiptis į Nekilnojamojo turto  registro tvarkytoją su prašymu dėl 1 punkte nurodytų valstybinės žemės nuomos sutarčių išregistravimo iš Nekilnojamojo turto registro.
. Nurodyti, kad šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL VALSTYBINĖS ŽEMĖS NUOMOS SUTARČIŲ NUTRAUKIMO“ 
AIŠKINAMASIS RAŠTAS

2025 m. balandžio 4 d.
Radviliškis

.	Projekto rengimą paskatinusios priežastys, parengto projekto tikslai ir uždaviniai.
Sprendimo projektas parengtas gavus akcinės bendrovės Lietuvos pašto 2025 m. kovo 26 d. prašymą nutraukti 2008 m. gegužės 20 d. valstybinės žemės nuomos sutartį Nr. N71/08-0031, kuria išnuomotas 0,0471 ha valstybinės žemės sklypas (kadastro Nr. 7170/0001:417, unikalus Nr. 4400-1567-5431), esantis Radviliškio r. sav., Šeduvoje, Laisvės a. 10, ir  pasikeitus pastatų, kitų inžinerinių statinių savininkams 0,1009 ha valstybinės žemės sklype (kadastro Nr. 7170/0001:436, unikalus Nr. 4400-5869-3886), esančiame Radviliškio r. sav., Šeduvoje, Vytauto g. 36.
Sprendimo tikslas gauti Radviliškio rajono savivaldybės tarybos pritarimą nutraukti 2008 m. gegužės 20 d. valstybinės žemės nuomos sutartį Nr. N71/08-0031 ir 2023 m. rugpjūčio 30 d. valstybinės žemės nuomos sutartį Nr. 30SŽN-181-(14.30.55.), kadangi perleisti pastatai ir kiti inžineriniai statiniai, o naujieji statinių savininkai neperėmė su nuomos sutartimis susijusių teisių ir pareigų. 
. Projekto iniciatoriai (institucija, asmenys ar piliečių atstovai) ir rengėjai.
Iniciatorius – Radviliškio rajono savivaldybės administracijos Architektūros ir urbanistikos skyrius. Sprendimo projektą parengė Architektūros ir urbanistikos skyriaus vyriausioji specialistė Vida Rodžianskienė.
. Kaip šiuo metu yra reguliuojami projekte aptarti teisiniai santykiai.
Lietuvos Respublikos vietos savivaldos įstatymo 15 straipsnio 2 dalies 20 punkte numatyta išimtinė savivaldybės Tarybos kompetencija – sprendimų dėl savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise priėmimas.
Lietuvos Respublikos civilinio kodekso 6.394 straipsnio 1 dalyje nurodyta, kad pagal pastato, įrenginio ar kitokio nekilnojamojo daikto pirkimo–pardavimo sutartį pirkėjui kartu su nuosavybės teise į tą daiktą pardavėjas perduoda ir šio straipsnio 2 ir 3 dalyse nurodytas teises į tą žemės sklypo dalį, kurią tas daiktas užima ir kuri būtina jam naudoti pagal paskirtį.
Lietuvos Respublikos civilinio kodekso 6.562 straipsnio 6 dalyje reglamentuota, kad žemės  nuomos sutartis baigiasi šalių susitarimu.
Lietuvos Respublikos civilinio kodekso 6.565 straipsnio 1 dalyje reglamentuota, kad žemės nuomos sutartis gali būti nutraukta prieš terminą nuomininko reikalavimu.
Naujieji pastatų, patalpų, kitų inžinerinių statinių savininkai dėl valstybinės žemės sklypo įsigijimo gali kreiptis į Nacionalinę žemės tarnybą prie Aplinkos ministerijos, arba dėl valstybinės žemės sklypo nuomos sutarties sudarymo – į Radviliškio rajono savivaldybę.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Nėra.
. Sprendimo projektui įgyvendinti reikalingos lėšos, finansavimo šaltiniai.
Priėmusi sprendimą, Radviliškio rajono savivaldybė papildomų išlaidų nepatirs.
. Sprendimo projekto rengimo metu gauti specialistų vertinimai ir išvados.
Kitų sprendimo projekto rengimo metu specialistų vertinimų ir išvadų negauta. 
. Numatomo teisinio reguliavimo poveikio vertinimo rezultatai.
Nevertinamas.
. Sprendimo projekto antikorupcinis vertinimas.
Vertinimas neatliekamas.
. Kiti, iniciatoriaus nuomone, reikalingi pagrindimai ir paaiškinimai.
Nėra.
. Pridedami dokumentai.
Akcinės bendrovės Lietuvos pašto 2025 m. kovo 26 d. prašymas.



Architektūros ir urbanistikos skyriaus
vyriausioji specialistė				                                                        Vida Rodžianskienė







